cyanic-selkie/wikianc huggingface dataset:
আন্তর্জাতিক ক্রিকেট কাউন্সিলের চেয়ারম্যান
আন্তর্জাতিক ক্রিকেট কাউন্সিলের চেয়ারম্যান বিশ্ব ক্রিকেট অঙ্গনের সর্বোচ্চ পরিচালনা পরিষদ আন্তর্জাতিক ক্রিকেট কাউন্সিলের (আইসিসি) সর্বোচ্চ স্থানীয় পদবীবিশেষ। ২০১৪ সালে আইসিসি’র ব্যবস্থাপনায় ব্যাপক রদ-বদল ঘটিয়ে ও পুণর্গঠনের মাধ্যমে এ পদ সৃষ্টি করা হয়। আইসিসি পরিচালনা পরিষদের প্রধান হচ্ছেন একজন সভাপতি। পূর্বে আইসিসি সভাপতি সংগঠনের প্রধান ছিলেন। কিন্তু ২০১৪ সালে ‘বিগ থ্রী’ নামে পরিচিত ইংল্যান্ড, ভারত ও অস্ট্রেলিয়া নিয়ন্ত্রণভার গ্রহণ করে গঠনতন্ত্রের পরিবর্তনের ফলে ব্যাপক অর্থে মূলতঃ সম্মানিত পদে পরিণত হয়েছে। সাবেক বিসিসিআই সভাপতি এন. শ্রীনিবাসন ২৬ জুন, ২০১৪ তারিখে প্রথম চেয়ারম্যানরূপে দায়িত্বভার গ্রহণ করেন। এরপর ২২ নভেম্বর, ২০১৫ তারিখ থেকে বিসিসিআইয়ের নতুন সভাপতি শশাঙ্ক মনোহর এ দায়িত্বে রয়েছেন।
বাগিলা রেলওয়ে স্টেশন
অবস্থান
বাগিলা রেলওয়ে স্টেশন পূর্ব বর্ধমান জেলার বাগিলা স্টেশন রোডে অবস্থিত। এই স্টেশন থেকে পরবর্তী স্টেশন হল - মেমারী রেলওয়ে স্টেশন এবং পূর্ববর্তী স্টেশন হল - দেবীপুর রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
বাগিলা রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। বাগিলা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বাগিলা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
বাগিলা রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
বাগিলা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
সানা ফখর
সানা ফখর (নেওয়াজ, জন্ম ১৬ জুন ১৯৭৯) হলেন একজন পাকিস্তানি চলচ্চিত্র অভিনেত্রী এবং মডেল । চলচ্চিত্রজগতে তিনি সানা নামেই অধিক পরিচিত।
পরিচালক সিড নূর ১৯৯৭ সালে তার সঙ্গম ছবিতে সানাকে ললিউড চলচ্চিত্র শিল্পের সাথে পরিচয় করিয়ে দিয়েছিলেন।
ইয়ে দিল আপন কা হুয়া (২০০২ ) চলচ্চিত্রে সিতারা চরিত্রে অভিনয়ের জন্য সানা ২০০২ সালে 'সেরা অভিনেত্রী' বিভাগে নিগার পুরস্কার অর্জন করেছেন।
কুশোক বাকুলা রিনপোছে
কুশোক বাকুলা রিনপোছে ভারতের লাদাখের স্পিতুক অঞ্চলের পেথুপ বৌদ্ধবিহারের প্রধানের উপাধি। এই উপাধিধারী বৌদ্ধদের বুদ্ধ অমিতাভের অবতার রূপে কল্পনা করা হয়। উল্লেখ্য এই উপাধিধারীদের তালিকার মধ্যে সপ্তদশ কুশোক বাকুলা রিনপোছে প্রথম যিনি লাদাখ অঞ্চলে জন্মগ্রহণ করেন। বর্তমানে থুপ্সতান নাওয়াং নামক বিংশ কুশোক বাকুলা রিনপোছে এই উপাধিধারী।
নবি মুম্বই
নবি মুম্বাই (Navi Mumbai) ভারতের মহারাষ্ট্র রাজ্যের থানে জেলার একটি শহর ও পৌরসংস্থা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে নাওয়ি মুম্বাই শহরের জনসংখ্যা হল ৭০৩,৯৪৭ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে নাওয়ি মুম্বাই এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মিনা সাদাতি
মিনা সাদাতি (, জন্ম ৩১ ডিসেম্বর ১৯৮১) একজন ইরানি অভিনেত্রী। তিনি তানহাই লেইলা টেলিভিশন ধারাবাহিকে লেইলা চরিত্রে অভিনয়ের জন্য সর্বাধিক পরিচিত। তিনি সিয়ারিং সামার চলচ্চিত্রে অভিনয়ের জন্য বেইজিং আন্তর্জাতিক চলচ্চিত্র উৎসব থেকে শ্রেষ্ঠ পার্শ্ব অভিনেত্রী বিভাগে পুরস্কার লাভ করেন।
প্রারম্ভিক জীবন
মিনা সাদাতি ১৯৮১ সালের ৩১শে ডিসেম্বর ইরানের কাশানে জন্মগ্রহণ করেন। তিনি তেহরান বিশ্ববিদ্যালয়ের কলেজ অব ফাইন আর্টস থেকে গ্রাফিক আর্টে স্নাতক সম্পন্ন করেন। মিনা কিছু সময় ভাউচার ফটোগ্রাফি ম্যাগাজিনের মডেল হিসেবে নিয়োজিত ছিলেন।
কর্মজীবন
মিনা ২০১৫ সালে আইআরআইবি টিভি৩-এর সামাজিক ধর্মীয় টেলিভিশন ধারাবাহিক তানহাই লেইলা-এ নাম ভূমিকায় অভিনয় করেন। ধারাবাহিকটি সে বছর রমজান মাস জুড়ে প্রচারিত হয়। তিনি আসরে ইয়াখবান্দান চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ইরানের চলচ্চিত্র সমালোচক ও লেখক সমিতি পুরস্কারের মনোনয়ন লাভ করেন। এছাড়া তিনি মাজিদ মাজিদি পরিচালিত মুহাম্মাদ রাসুলুল্লাহ (২০১৫) চলচ্চিত্রে ইসলামের নবী মুহাম্মাদের মাতা আমিনা চরিত্রে অভিনয় করেন। এটি ৮৮তম একাডেমি পুরস্কারে ইরান থেকে শ্রেষ্ঠ বিদেশি ভাষার চলচ্চিত্র বিভাগের জন্য জমা দেওয়া হয়।
২০১৬ সালে তিনি অবিশ্বাস ও ব্যভিচারের কারণে সুখী দাম্পত্য জীবনের ভাঙ্গন নিয়ে কামাল তাবরিজি নির্মিত এমকানে মিনা চলচ্চিত্রে নাম ভূমিকায় অভিনয় করেন। এটি ফজর আন্তর্জাতিক চলচ্চিত্র উৎসবে প্রদর্শিত হয় এবং সেখান থেকে তিনি শ্রেষ্ঠ অভিনেত্রী পুরস্কারের জন্য মনোনীত হন। একই বছর তার অভিনীত ফরুশান্দে চলচ্চিত্রটি কান চলচ্চিত্র উৎসবে প্রদর্শিত হয় ও দুটি বিভাগে পুরস্কৃত হয়, এবং শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার অর্জন করে।
২০১৭ সালে ইবরাহিম ইরাজজাদের তাবেস্তান-ই দাগ চলচ্চিত্রে অভিনয় করেন। এটি আধুনিক ইরানের শ্রেণি বৈষম্য ও নারীদের সমস্যা তুলে ধরে। এই কাজের জন্য তিনি ৮ম বেইজিং আন্তর্জাতিক চলচ্চিত্র উৎসব থেকে শ্রেষ্ঠ পার্শ্ব অভিনেত্রী বিভাগে এবং ১৬তম ঢাকা আন্তর্জাতিক চলচ্চিত্র উৎসবে জুরি শাখায় শ্রেষ্ঠ অভিনেত্রী বিভাগে পুরস্কার লাভ করেন। ২০১৮ সালে ফারনুশ সামাদির দ্য রোল-এ অভিনয় করেন। এতে তাকে স্বামীর অডিশনে তার সাথে যাওয়া নারীর চরিত্রে দেখা যায়। এই কাজের জন্য তিনি ইতালির কাম্পানিয়ায় অনুষ্ঠিত ১০ম পেরিফেরিয়া দেল্লিমপেরো আন্তর্জাতিক স্বল্পদৈর্ঘ্য চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং কোর্তি ইন কোর্তিলে থেকে শ্রেষ্ঠ অভিনেত্রীর পুরস্কার অর্জন করেন।
বানৌজা কুশিয়ারা
বাংলাদেশ নৌবাহিনী জাহাজ (সংক্ষেপেঃ বানৌজা) কুশিয়ারা বাংলাদেশ নৌবাহিনীর তিতাস-শ্রেণীর একটি ফাস্ট অ্যাটাক ক্রাফট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার দক্ষিণ কোরিয়া থেকে বানৌজা কুশিয়ারা জাহাজটি সংগ্রহ করে। পরবর্তীতে ২০০০ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে।
বৈশিষ্ট্য ও যান্ত্রিক কাঠামো
বানৌজা কুশিয়ারা জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি এমটিইউ ২০ভি৫৩৮ টিবি৯১ ডিজেল ইঞ্জিন (জার্মানি) এবং ২টি শ্যাফট। যার ফলে জাহাজটি সর্বোচ্চ  গতিতে চলতে সক্ষম। এছাড়াও রয়েছে ১টি ফুরুনো এফএআর২১১৭ এক্সএন-২৪এএফ নেভিগেশন রাডার (জাপান)।
রণসজ্জা
বানৌজা কুশিয়ারা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
মেস আইনাক
মেস আইনাক (পশতু/ফার্সি: مس عينکযার অর্থ "তামার ছোট উৎস" বলা হয়, এছাড়াও মিস আইনাক বা মিস-ই- আইনাক আফগানিস্তানের, কাবুলের   দক্ষিণ-পূর্বে লোগার প্রদেশের অনুর্বর অঞ্চলে অবস্থিত একটি স্থান।  মেস আয়নাক আফগানিস্তানের বৃহত্তম তামার মজুদ এবং সেইসাথে সেখানে ৪০০ বুদ্ধ মূর্তি,স্তূপ ও একটি ৪০ হেক্টর (১০০ একর) আশ্রম কমপ্লেক্স সহ একটি প্রাচীন বসতির অবশিষ্টাংশ রয়েছে। পুরাতত্ত্ববিদরা একটি প্রাচীন তামার খনি সহ বৌদ্ধ স্তরের নিচে একটি ৫০০০ বছরের পুরোনো ব্রোঞ্জ যুগ স্থলের অবশিষ্টাংশ খুঁজে পেতে শুরু করেছেন।
বু্ত্পত্তি
মেস আইনাক (مس عينک) শব্দটির আক্ষরিক অর্থ "তামার সামান্য উৎস"; "মিস" (مس) হল "তামা", যেখন "আইনাক" (عينک) আইন (عين), যার মানে "উৎস" এর ক্ষুদাতিক্ষুদ্র আকার।
ইতিহাস
মেস আইনাক নামটির মানে যা-সেই তামার উপস্থিতি, ১৯৭৩-৭৪ সালে রুশ ও আফগান ভূতত্ত্ববিদদের অনুসন্ধানের পর সেই সময় থেকে অল্প পরিচিত হয় এবং এই স্থানটির প্রত্নতাত্ত্বিক সম্পদ সম্পর্কে জানা যায়। বহুপুরানো এই বৌদ্ধ পুরানির্দশন কুষাণ যুগের সময়ের যদিও তা ধীরে ধীরে তাং রাজবংশের এবং উইঘুরের প্রভাবকে তুলে ধরে। মেস আইনাক পঞ্চম এবং সপ্তম শতাব্দীর মধ্যে তার সমৃদ্ধির শীর্ষে ছিল। অষ্টম শতাব্দীতে ধীরে ধীরে পতন শুরু হয় এবং পরিশেষে ২০০ বছর পরে পরিত্যক্ত হয়।
খনন ইজারা
২০০৭ সালের নভেম্বরে চীনা মেটালারজিকাল গ্রুপকে(এমসিসি) ৩ বিলিয়ন মার্কিন ডলারের বিনিময়ে ৩০ বছরের জন্য তামার খনির ইজারা দেওয়া হয়।  আফগানিস্তানের ইতিহাসে এটি বৃহত্তম বৈদেশিক বিনিয়োগ এবং ব্যক্তিগত ব্যবসায়িক উদ্যোগ। অভিযোগ চলতে থাকে খনির তৎকালীন মন্ত্রী ঠিকাদারি প্রক্রিয়া ব্যাহত করেন এবং একটি বড় ঘুষ, নিলামে জড়িত অন্যান্য কোম্পানিগুলিকে নিলাম থেকে বহিষ্করণে গৃহীত হয়।
আফগান মন্ত্রী মন্ত্রণালয়ের হিসাব অনুযায়ী খনিটিতে ৬ মিলিয়ন টন তামা (৫.৫২ মিলিয়ন মেট্রিক টন) আছে। খনিটি কোটি কোটি ডলারের মূল্যের হতে পারে এবং দেশের জন্য চাকরি ও অর্থনৈতিক কার্য্যকলাপ উৎপন্ন করতে পারে, তাতে কিন্তু এই প্রত্নতাত্ত্বিক স্থলটির অবশেষ ঝুকিপূর্ন হতে পারে। কাবুল এবং গার্ডেসের মধ্যে পাকা সড়ক থেকে  বাহন চলাচল উপযুক্ত রাস্তা দিয়ে স্থানটি পৌঁছান যায়। তামার খনি পরিষেবার কাজে খনির ইজারা ধারকগণ রেলওয়ে নির্মাণের প্রস্তাব করেন।
২০১২ সালের জুলাই মাসের হিসাবে, এমসিসি পরিবেশগত প্রভাবের পরিকল্পনা তৈরি করেনি এবং খনি সম্ভাব্যতা সমীক্ষা নিয়ে গোপনীয়তা বজায় রেখেছে সেইসঙ্গে খনির কাজ শুরু ও বন্ধের ব্যাপারে ও  চুক্তি র নিশ্চয়তার ব্যাপারে পরিষ্কার নয়। আন্তর্জাতিক বিশেষজ্ঞরা সতর্ক করেছেন যে, এই প্রকল্প, এবং অন্যান্য অনুরূপ প্রকল্প, আফগানিস্তানে ঝুকিপূর্ন হতে পারে, কারণ এমসিসি, উদ্বাস্তু গ্রামবাসীদের সঠিক পুনর্বাস প্রকল্পের ব্যাপারে আফগান সরকারকে দেওয়া প্রতিশ্রুতি পূর্ণ করে নি। অন্যান্য বিনিয়োগ আছে যা এখনো পূরণ করা হয় নি সেগুলি হল একটি রেলওয়ে, একটি ৪০০ মেগাওয়াট বিদ্যুৎ কেন্দ্র ও কয়লা খনি। গ্লোবাল উইটনেস নামক, একটি স্বাধীন এডভোকেসি গ্রুপ  যারা, প্রাকৃতিক সম্পদ শোষণের উপর গুরুত্ত্ব দেয় তাদের রিপোর্ট অনুসারে, সরকারের প্রতিশ্রুতি, স্বচ্ছতা এবং সেটি অনুসরণের মধ্যে বড় ফাঁক আছে।
প্রত্নতাত্ত্বিক কাজ
প্রত্নতাত্ত্বিকরা মনে করেন যে মেস আইনাক একটি প্রধান ঐতিহাসিক ঐতিহ্যবাহী স্থান। এটি ফরাসি প্রত্নতত্ত্ববিদ ফিলিপ মার্কুইস দ্বারা "সিল্ক রোড বরাবর সবচেয়ে গুরুত্বপূর্ণ স্থানগুলির একটি" বলা হয়েছে। উপত্যকায় ১৯ টি ভিন্ন প্রত্নতাত্ত্বিক স্থান আছে বলে মনে করা হয় যাতে দুটি ছোট কেল্লা, একটি গড়, চারটি দুর্গম মঠ, বহু বৌদ্ধ স্তূপ এবং একটি জ্যোতিষ অগ্নিমন্দিরসহ প্রাচীন তামার কর্মশালা, তামা নিষ্কাশনের কারখানা, একটি টাঁকশাল ও খনির শ্রমিকদের বাসস্থান ছিল। থাম্ব|সদ্য খননকৃত বৌদ্ধ স্তূপ. ।ডান|থাম্ব|এই প্রত্নতাত্ত্বিক শিবিরটি একটি বৌদ্ধমঠের তলদেশে। ডান|থাম্ব|প্রত্নতাত্ত্বিকরা বৌদ্ধমঠগুলি খুঁড়ে বার করছেন তামার দাম কমে যাওয়ার কারণে খনির পরিকল্পনা বিলম্বিত হচ্ছে এমন ইঙ্গিতও রয়েছে।
আবদুল্লাহ ইবনে' আমর ইবনুল আস
আবদুল্লাহ ইবনে' আমর ইবনুল আস। কুনিয়াত আবু মুহাম্মাদ, আবু আবদির রহমান ও আবু নুসাইর। তার পিতা প্রখ্যাত সেনানায়ক ও কূটনীতিবিদ হযরত ‘আমার ইবনুল’ আস ও মাতা রীতা বিনতু মুনাববিহ।তিনি রাসূলুল্লাহ এর একজন সাহাবা।  তিনি "আল-সাহিফাহ আল-সাদিকাহ" ( "সত্যবাদী স্ক্রিপ্ট",  الصحيفة الصادقة ) এর লেখক।এটি রাসূলুল্লাহ এর মুখ নিঃসৃত বাণীর সংকলন। (সর্বাধিক প্রসিদ্ধ মতে তিনি ৬৮৪ খ্রিষ্টাব্দ/৬৫ হিজরি সনে ‘ফুসতাত’ (মিসর) নগরে ৭২ বছর বয়সে ইনতিকাল  করেন।)
আবদুল্লাহ তার পিতা আমর ইবনুল আসের পূর্বেই ইসলাম গ্রহণ করেন।নবী মুহাম্মাদ আবদুল্লাহ ইবনে' আমর ইবনুল আসকে তার জ্ঞানের কারণে পছন্দ করতেন।ক্রোধ বা শান্ত উভয় অবস্থায় রাসূলুল্লাহ এর মুখ থেকে যা কিছু বের হতো, তিনি সব কিছু লিখে রাখতেন। কোন কোন সাহাবা এমনটি না করার জন্য তাকে অনুরোধ জানিয়ে বলেন, উত্তেজিত অবস্থায় রাসূলুল্লাহর  মুখ থেকে যা কিছু বের হয় তা না লেখা উচিত। বিষয়টি তিনি রাসূলুল্লাহর  নিকট উত্থাপন করলেন। রাসূল  বললেন, ‘তুমি আমার সব কথা লিখতে পার। সত্য ছাড়া অন্য কিছুই আমি বলতে পারিনা’। (মুসনাদে আহমদ, আল-ইসতিয়াব) আবু হুরাইরা রা। বলেন, আবদুল্লাহ ইবনে আমর তার চেয়ে বেশি জ্ঞানী ছিলেন।
তার কাজ আল-সাহিফাহ আল-সাদিকাহ তার পরিবারের কাছে সংরক্ষিত ছিল। আহমদ ইবনে হান্বাল তার মূল্যবান মুসনাদে আহমাদ ইবনে হান্বাল গ্রন্থে আবদুল্লাহ ইবনে আমরের কাজকে অন্তর্ভুক্ত করেছেন ।আবদুল্লাহ ইবন আমর বর্ণিত হাদীসের মধ্যে সতেরটি মুত্তাফাক আলাইহি, আটটি ইমাম বুখারি এবং বিশটি  ইমাম মুসলিম এককভাবে বর্ণনা করেছেন।
স্কটল্যান্ড জাতীয় ক্রিকেট দল
স্কটল্যান্ড জাতীয় ক্রিকেট দল (Scotland national cricket team) স্কটল্যান্ডের দল হিসেবে আন্তর্জাতিক ক্রিকেট খেলায় প্রতিনিধিত্ব করছে। ১৯৯৪ সালে আন্তর্জাতিক ক্রিকেট কাউন্সিলের সদস্যপদ লাভ করে। এরপূর্বে দুই বছর পূর্বে দলটি ইংল্যান্ড ক্রিকেট দলের সাথে সম্পর্কচ্ছেদ ঘটিয়ে স্বতন্ত্র দল গঠন করে। ২০১০ সাল থেকে ২০১৩ সাল পর্যন্ত গর্ডন ড্রুমন্ড দলের অধিনায়কত্ব করেন। বর্তমানে দলের অধিনায়কের দায়িত্ব পালন করছেন কাইল কোয়েতজার। এপ্রিল ২০১৪ সালে নিউজিল্যান্ডের গ্র্যান্ট ব্র্যাডবার্ন কোচের দায়িত্বে রয়েছেন। তিনি অস্ট্রেলীয় পিটার স্টেইনডলের স্থলাভিষিক্ত হয়েছেন।
ইতিহাস
১৯৯৯ সালে দলটি বিশ্বকাপ ক্রিকেটে খেলার যোগ্যতা অর্জন করলেও পাঁচটি খেলাতেই হেরে যায়। পরবর্তীতে ২০০৩ সালের ক্রিকেট বিশ্বকাপে দলটি যোগ্যতা অর্জন করতে পারেনি। দলটি ২০০৪ সালে প্রথমবারের মতো আইসিসি আন্তঃমহাদেশীয় কাপে খেলতে নামে। শারজায় অনুষ্ঠিত এ প্রতিযোগিতায় আয়ারল্যান্ড এবং নেদারল্যান্ডকে হারিয়ে সেমি-ফাইনালে পৌঁছে। এরপর কেনিয়াকে হারিয়ে ফাইনালে যায় ও কানাডাকে হারিয়ে কাপ জয় করে। ২০০৫ সালে পুনরায় এ প্রতিযোগিতায় অংশগ্রহণ করলেও প্রথম পর্ব পেরুতে পারেনি। ৭ জুলাই, ২০০৫ তারিখে অনুষ্ঠিত ২০০৫ সালের আইসিসি ট্রফি প্রতিযোগিতায় সেমি-ফাইনালে উত্তোরণের মাধ্যমে দলটি একদিনের আন্তর্জাতিকে অংশগ্রহণের মর্যাদা পায় ১ জানুয়ারি, ২০০৬ থেকে পরবর্তী ২০০৯ সালের আইসিসি বিশ্বকাপ বাছাইপর্ব পর্যন্ত।
ইলিয়াস সানি
ইলিয়াস সানি (২ আগস্ট, ১৯৮৬) ঢাকায় জন্মগ্রহণকারী বাংলাদেশ জাতীয় ক্রিকেট দলের একজন খেলোয়াড়। তিনি এক বাঁ-হাতি স্পিন বোলার ও ব্যাটসম্যান। ২১ অক্টোবর, ২০১১ তারিখে ওয়েস্ট ইন্ডিজ ক্রিকেট দলের বিপক্ষে তিনি অভিষিক্ত হন।
খেলোয়াড়ী জীবন
২০০২-০৩ মৌসুমে তিনি বাংলাদেশ অনূর্ধ্ব-১৭ দলের হয়ে খেলা শুরু করেন। তখন তিনি ছিলেন একজন অল-রাউন্ডার। ২০০৩-০৪ মৌসুমে ঢাকা বিভাগের হয়ে তিনি তার খেলোয়াড়ী জীবন শুরু করেন। পরবর্তী বছরগুলোতে তিনি চট্টগ্রাম বিভাগের হয়ে খেলা শুরু করেন। ২০০৬-০৭ মৌসুম পর্যন্ত ৩১টি প্রথম-শ্রেণীর ক্রিকেটে তিনি মোট ৯৭৮ রান করেন। বরিশাল বিভাগের বিপক্ষে তিনি একমাত্র সেঞ্চুরিটি করেন (১৭৬ রান)। সব মিলিয়ে ২৫.১৭ গড়ে ৬০টি প্রথম-শ্রেণীর ম্যাচে তিনি মোট ২১৮টি উইকেট লাভ করেন।
খুবাইব ইবনে আদি
খুবাইব ইবনে আদিয় (خبيب بن عدي) বা খুবাইব বিন আদী ছিলেন ইসলামী নবী মুহাম্মদের সাহাবী। আল রাজির অভিযানের সময় তিনি নিহত হন।
মৃত্যুর পটভূমি
৬২৫ খ্রিস্টাব্দে কিছু লোক ইসলাম শিখানোর জন্য মুহাম্মদকে প্রশিক্ষক প্রেরণের অনুরোধ জানিয়েছিল, কিন্তু খুজায়মাহের দুটি গোত্র দ্বারা এই লোকদের ঘুষ দেওয়া হয়েছিল যারা  মুহাম্মাদের  অনুসারীরা উপর খালিদ বিন সুফিয়ান হত্যার প্রতিশোধ নিতে চেয়েছিল  এবং তারা মুসলমানদের হত্যা করে। আসিম ইবনে সাবিতকে হত্যার পরে হুদাইল তার মাথা বিক্রি করতে চেয়েছিল।
উইলিয়াম মন্টগোমেরি ওয়াটের মতে, এই অনুষ্ঠানের সর্বাধিক প্রচলিত সংস্করণে বলা হয়েছে যে মুসলমানদের উপর হামলা করার জন্য বনু লাহিয়ানের উদ্দেশ্য ছিল, বনু লাহিয়ান মুহাম্মদের উস্কানিতে তাদের প্রধানের হত্যার প্রতিশোধ নিতে চেয়েছিলো। সুতরাং তারা খুজায়মাহের দুটি গোত্রকে ঘুষ দিয়েছিল তারা বলে যে তারা ইসলাম গ্রহণ করতে চায়। ওয়াট আরও বলে যে মুহাম্মদ প্রেরিত সাতজন পুরুষ হয়ত মুহাম্মদ এর গুপ্তচর এবং আরব উপজাতির প্রশিক্ষক ছিলেন। তিনি আরও বলেছিলেন যে তাদের প্রধানের হত্যার সঠিক তারিখ যাচাই করা কঠিন।
সফিউর রহমান মুবারকপুরী মতানুসারে, কুরাইশরা আদেশ করে যে, উকবা বিন হারেস খুবাইব বিন আদিকে ক্রুশে চড়িয়ে যেন হত্যা করে কারণ তিনি (আদি) উকবা বিন হারেসের পিতাকে হত্যা করেছে।
মুহাম্মদ, আমর ইবনে উমাইয়া আল দামরীকে খুবিয়াব বিন আদি হত্যার প্রতিশোধ নিতে আবু সুফিয়ানকে হত্যার নির্দেশ প্রদান করেন, বলা হয়েছে
মৃত্যু
খুবাইব ইবনে আদিকে বন্দী করে নিয়ে যাওয়া হয়েছিল এবং কয়েক হাজার মিছিল তার সাথে যাত্রা করে যাতে আবু সুফিয়ান ইবনে হারব, সাফওয়ান ইবনে উমাইয়ার এবং সাঈদ ইবনে আমির আল জুমাহির  মতো লোকেরা অন্তর্ভুক্ত ছিল।
মহিলা এবং শিশুরা তাকে মৃত্যুর জন্য নির্ধারিত স্থানে ঠেলে দেয়। বদরের যুদ্ধে কুরাইশের ক্ষতির জন্য প্রতিশোধ নিতে খুবাইবে মৃত্যু হয়েছিল। সমবেত জনতা তাঁর সাথে বন্দী হয়ে নির্ধারিত স্থানে উপস্থিত হলে খুবাইব মহিলা ও শিশুদের চিৎকারের মধ্যে দৃঢ় অথচ শান্ত স্বরে বলেছিলেন:
এটিকে কুরাইশরা অনুমতি দেয়। খুবাইব কাবা'র মুখোমুখি হয়ে দুই রাকাত নামায আদায় করলেন। তখন খুবাইব কুরাইশ নেতাদের মুখোমুখি হন।
তারপরে মক্কার জীবিত অবস্থায় খুয়াবের দেহ ভেঙে ফেলার প্রক্রিয়া শুরু করে এবং তাকে নির্যাতন শুরু করে।
তাঁর রক্ত প্রবাহিত হলে তিনি জবাব দিয়েছিলেন, "আল্লাহর কসম, আমি আমার পরিবারের মধ্যে নিরাপদ থাকতে চাই না, যখন কিনা একটি কাঁটাও মুহাম্মদকে কষ্ট দেয়।" লোকেরা বাতাসে তাদের মুষ্টি উঠালো এবং চিৎকার আরও বেড়ে গেল।
খুবাইব কাঠের ক্রসের উপরে আকাশের দিকে চোখ তুলেছিল।
এরপরে এটি খুবাইবার দেহে কেটে যাওয়া তরোয়াল এবং বর্শার সংখ্যা গণনা করা গেল না।
রুলা গনি
ব্যক্তিগত জীবন
রুলা গণি রুলা সায়েদে জন্মগ্রহণ করেন এবং লেবাননে একটি খ্রিস্টান পরিবারে বড় হয়েছেন। তিনি ১৯৬৯ সালে ফ্রান্সেস সায়েন্সেস পো থেকে ডিপ্লোমা লাভ করেন। ১৯৭৪ সালে আমেরিকার বৈরুত বিশ্ববিদ্যালয় থেকে পলিটিক্যাল স্টাডিজে স্নাতকোত্তর ডিগ্রী সম্পন্ন করেন, যেখানে তার ভবিষ্যত স্বামী আশরাফ গনির সাথে পরিচিত হন।
১৯৭৫ সালে গণি দম্পতি বিবাহ বন্ধনে আবদ্ধ হন এবং তাদের দুই সন্তান আছে। এক মেয়ে নাম মরিয়ম গণি, যিনি ব্রুকলিনের- একজন ভিজ্যুয়াল শিল্পী এবং তারিক নামের এক ছেলে রয়েছে। ১৯৮৩ সালে নিউ ইয়র্ক সিটির কলাম্বিয়া বিশ্ববিদ্যালয়ের সাংবাদিকতা বিষয়ে রুলা গণি আরেকটি স্নাতকোত্তর ডিগ্রী অর্জন করেন। ২০০৪ সালে গণি আফগানিস্তানে ফিরে আসেন।
গণির আফগানিস্তান, লেবানন এবং মার্কিন যুক্তরাষ্ট্রে নাগরিকত্ব রয়েছে। তিনি  আরবি, ইংরেজি, ফরাসি, পুশতু এবং দারি ভাষায় কথা বলতে পারেন বলে জানা যায়।
ফার্স্ট লেডি হিসাবে, গণি নারী অধিকারের পক্ষে একজন আইনজীবী ছিলেন।
আবেশিক অনুকর্ষী ব্যাধি
আবেশিক অনুকর্ষী ব্যাধি (Obsessive–compulsive disorder, সংক্ষেপে OCD) এক ধরনের মানসিক ও আচরণগত ব্যাধি যাতে একজন ব্যক্তি অনাকাঙ্ক্ষিতভাবে একই চিন্তার মধ্যে ঘুরপাক খেতে থাকেন এবং এমন সব কাজ বারংবার করার ইচ্ছা অনুভব করেন যে এক পর্যায়ে তা মানসিক যন্ত্রণার সৃষ্টি করে ও স্বাভাবিক কাজকর্মে ব্যাঘাত ঘটায়। ব্যাধিটির নাম অনুযায়ী আবেশিক অনুকর্ষী ব্যাধির মূল লক্ষণ-উপসর্গ দুইটি হল আবেশ (একই অনাহূত চিন্তার মধ্যে ঘুরপাক খাওয়া) এবং অনুকর্ষ (একই কাজ বারবার করার তাড়না)। আবেশ বা বদ্ধ ধারণা হল মনের মধ্যে অনবরত ঢুকে পড়ে এমন সব অযাচিত চিন্তা, মানসিক ছবি বা তাড়না যেগুলি ব্যক্তির মধ্যে উদ্বেগ, ঘৃণা বা অস্বাচ্ছন্দ্যের অনুভূতিগুলি সৃষ্টি করে। কিছু অতিসাধারণ আবেশের মধ্যে আছে সংক্রমণের ভয়, প্রতিসাম্য নিয়ে আবিষ্টতা, ধর্ম, যৌনক্রিয়া ও ক্ষতি নিয়ে  অনাহূত চিন্তাভাবনা। অনুকর্ষ হল আবেশের প্রত্যুত্তরে কোনও কাজ বা ধারাবাহিক কতগুলি কাজ বারংবার সম্পাদন করা। কিছু অতিসাধারণ অনুকর্ষ হল মাত্রাতিরিক্ত হাত ধোয়া, পরিস্কারকরণ, জিনিসপত্র সুবিন্যস্ত করা, বারবার কোনও কিছুর সংখ্যা গোনা, ভরসা চাওয়া, জিনিসপত্র ঠিকঠাক আছে কিনা, তা বারংবার পরীক্ষা করা, ইত্যাদি। আবেশিক-অনুকর্ষী ব্যাধিতে আক্রান্ত অনেক প্রাপ্তবয়স্ক অবগত থাকেন যে তাদের অনুকর্ষের কোনও অর্থ হয় না, কিন্তু তার পরেও তারা আবেশের কারণে সৃষ্ট মানসিক যন্ত্রণা উপশম করতে ঐ অনুকর্ষগুলি সম্পাদন করেন।  অনুকর্ষগুলি এতই ঘনঘন ঘটে, যে সাধারণত সেগুলির পেছনে প্রতিদিন এক ঘণ্টা বা তারও বেশি সময় ব্যয় হতে পারে এবং এর ফলে যাপিত জীবনের মান ক্ষতিগ্রস্ত হয়।
আবেশিক অনুকর্ষী ব্যাধির চিকিৎসা হিসেবে মনোচিকিৎসা (psychotherapy) যেমন সংজ্ঞানাত্মক আচরণীয় চিকিৎসা (Cognitive behavioral therapy, CBT), ঔষধভিত্তিক চিকিৎসা (Pharmacotherapy) যেমন বিষণ্ণতারোধক ঔষধ (antidepressant), বা শল্যচিকিৎসা পদ্ধতি যেমন গভীর মস্তিষ্ক উদ্দীপন (Deep brain stimulation, DBS), ইত্যাদির প্রয়োগ আছে। সংজ্ঞানাত্মক আচরণীয় চিকিৎসা আবেশের সাথে সংস্পর্শ বৃদ্ধি করে কিন্তু অনুকর্ষ প্রতিরোধ করে। অন্যদিকে অধি-সংজ্ঞানাত্মক চিকিৎসাতে (Metacognitive therapy) পুনরাবৃত্তিমূলক আচরণকে উৎসাহিত করা হয় এবং সেগুলির সাথে ব্যক্তির চিন্তাগুলির সম্পর্ক পরিবর্তন করার চেষ্টা করা হয়। নৈর্বাচনিক সেরোটোনিন পুনঃশোষণ সংদমক ঔষধগুলি (Selective serotonin reuptake inhibitor, SSRI) আবেশিক অনুকর্ষী ব্যাধির চিকিৎসাতে ব্যবহৃত অতিসাধারণ কিছু বিষণ্ণতারোধক (antidepressant)। সুপারিশকৃত মাত্রার চেয়ে অধিক মাত্রায় সেবন করলে নৈর্বাচনিক সেরোটোনিন পুনঃশোষণ সংদমকগুলির কার্যকারিতা বেড়ে যায়, কিন্তু একই সাথে অবাঞ্ছিত পার্শ্ব-প্রতিক্রিয়ার তীব্রতাও বেড়ে যেতে পারে। প্রায়শ ব্যবহৃত নৈর্বাচনিক সেরোটোনিন পুনঃশোষণ সংদমক ঔষধগুলির মধ্যে আছে সেরট্রালিন (sertraline), ফ্লুওক্সেটিন (fluoxetine), ফ্লুওভক্সামিন (fluvoxamine), প্যারক্সেটিন (paroxetine), সিটালোপ্রাম (citalopram) ও এসিটালোপ্রাম (escitalopram)। কিছু কিছু রোগী একাধিক নৈর্বাচনিক সেরোটোনিন পুনঃশোষণ সংদমক ঔষধের সর্বোচ্চ মাত্রা ন্যূনতম দুই মাস সেবন করার পরেও তাদের অবস্থার কোনও উন্নতি হয় না। এই ধরনের দৃষ্টান্তগুলিকে চিকিৎসা-প্রতিরোধী হিসেবে চরিত্রায়িত করা হয় এবং দ্বিতীয়-পর্যায়ের ঔষধ যেমন ক্লোমিপ্রামিন (clomipramine) বা অপ্রতিরূপী মনোবৈকল্যরোধক ঔষধের (atypical antipsychotic) বর্ধিত মাত্রা প্রয়োগ করা হয়।  সবচেয়ে গুরুতর বা চিকিৎসা-প্রতিরোধী ক্ষেত্রগুলিতে শেষ সমাধান হিসেবে শল্যচিকিৎসা তথা অস্ত্রোপচার প্রয়োগ করা হতে পারে, তবে বেশিরভাগ পদ্ধতিই পরীক্ষামূলক হিসেবে পরিগণিত, কেননা এগুলির বিরূপ পার্শ্বপ্রতিক্রিয়া সম্পর্কে প্রকাশিত গবেষণা রচনার সংখ্যা অপ্রতুল। চিকিৎসা করা না হলে এই ব্যাধিটি বহু দশক ধরে টিকে থাকতে পারে।
তথ্যসূত্র
নোট
আরও পড়ুন
সেঁজুতি ব্রত
ব্রতের নিয়ম
গ্রাম-বাংলার বসতবাড়ির মেঠো আঙিনা বা শানের মেঝেতে এই ব্রত করা হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
সেঁজুতি ব্রতের তিনটি পর্যায় আছে। যথা: আহরণ, ক্রিয়া ও ছড়া।
২০০৮–০৯ বুন্দেসলিগা
২০০৮–০৯ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৬তম মৌসুম ছিল। এই মৌসুমটি ২০০৮ সালের ১৫ই আগস্ট তারিখে শুরু হয়ে ২০০৯ সালের ২৩শে মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় বাস্টিয়ান শোয়াইনষ্টাইগার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৭–০৮ মৌসুমে ৭৬ পয়েন্ট অর্জন করে এই প্রতিযোগিতার ইতিহাসে ২০তম বারের মতো শিরোপা জয়লাভ করেছিল।
এই মৌসুমে ৬৯ পয়েন্ট অর্জন করে ভলফসবুর্গ ১ম বারের মতো বুন্দেসলিগা এবং ১ম বারের মতো জার্মান শিরোপা জয়লাভ করেছিল। ভলফসবুর্গের ব্রাজিলীয় আক্রমণভাগের খেলোয়াড় গ্রাফিতে ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০০৭–০৮ মৌসুম শেষে নুর্নবার্গ, হান্সা রস্টক এবং ডুসবুর্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে বরুসিয়া মনশেনগ্লাডবাখ, ১৮৯৯ হফেনহাইম এবং কলন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
সফদর আলী আব্বাসী
সফদর আলী আব্বাসী (উর্দু: صفدر علی عباسی জন্ম ২৬ ডিসেম্বর ১৯৫৭) একজন পাকিস্তানি রাজনীতিবিদ ও চিকিৎসক। তিনি একজন সিনেটর এবং পাকিস্তান পিপলস পার্টি (পিপিপি) এর নেতা।
রাজনৈতিক জীবন
আব্বাসি ১৯৮১ সালে জাতীয় ছাত্র ফেডারেশনের মাধ্যমে ডাউ মেডিকেল কলেজ স্টুডেন্টস ইউনিয়নের নির্বাচনে প্রতিদ্বন্দ্বিতা করেছিলেন।
তিনি পিপিপিতে যোগ দেন, কারণ তিনি পাকিস্তানের প্রয়াত রাষ্ট্রপতি এবং প্রধানমন্ত্রী জুলফিকার আলি ভুট্টোর পদ পেয়েছিলেন। সামরিক আইনের সময়কালে তাকে নির্বাসিত করা হয়েছিল।১৯৮৬ সালে তিনি বেনজির ভুট্টোর রাজনৈতিক সহকারী হন। ১৯৮৮ সালে ভুট্টো যখন প্রধানমন্ত্রী হন তখন তিনি তার রাজনৈতিক সচিব নিযুক্ত হন, তিনি ১৯৯৩ সাল পর্যন্ত এ দায়িত্ব পালন করেন।
মার্চ ১৯৯৪ সালে আব্বাসি পাকিস্তানের সিনেটে ছয় বছরের মেয়াদের জন্য নির্বাচিত হন, যেখানে তিনি বাণিজ্য, স্থানীয় সরকার ও পল্লী উন্নয়ন বিষয়ক সিনেট স্থায়ী কমিটি এবং স্বাস্থ্য, সমাজ কল্যাণ ও বিশেষ শিক্ষা বিষয়ক সিনেটের স্থায়ী কমিটিতে দায়িত্ব পালন করেন। [ ] ২০০৬ সালে তিনি অতিরিক্ত ছয় বছরের মেয়াদে পুনরায় নির্বাচিত হন।
গুপ্তহত্যা
২০০৭ সালের ২৭ ডিসেম্বর লিয়াকত বাগে বেনজির ভুট্টোর হত্যার পর সফদর আব্বাসি ও তার স্ত্রী নাহিদ খান অনেক সমস্যার সম্মুখীন হন। দুজনকেই বেনজির ভুট্টোর ঘনিষ্ঠ বলে মনে করা হয় এবং আসিফ আলী জারদারির নতুন নেতৃত্বে তার অন্যান্য ঘনিষ্ঠ উপদেষ্টাদের সাথে আলোচনা করা হয়। [ ]
বেনজির ভুট্টোর মৃত্যুর পর থেকে তার ঘনিষ্ঠ দলীয় কর্মীদের অনেকেই জারদারি সরকারে অবস্থান হারান, যার মধ্যে ছিলেন দলীয় কর্মী এবং পাকিস্তানের আইনজীবী আন্দোলনের নেতা আইতেজাজ আহসান। পরিবর্তে, এই পদগুলি পূরণ করার জন্য অনেক নতুন পরিসংখ্যান চালু করা হয়েছিল।
ফাউস্ত উপকথা
ফাউস্ত উপকথা (Faustlegende, বিকল্প উচ্চারণ ফাউসৎ ও ফাউস্ট) ষোড়শ শতাব্দীর জার্মানিতে উদ্ভূত একটি উপকথা। এই উপকথার মূল প্রতিপাদ্য বিষয়টি হল - ভিটেনবার্গ বিশ্ববিদ্যালয়ের একজন মেধাবী স্কলার আরও আরও জ্ঞানজগতের সাধনায় ও অসীম ক্ষমতা অর্জনের উদ্দেশ্যে শয়তানের সাথে একটি চুক্তি করেন, যাতে ২৪ বছর তিনি শয়তানের সাহায্যে তাঁর জ্ঞানজগত ও ক্ষমতার সাধনা বজায় রাখতে পারেন। কিন্তু চুক্তি অনুযায়ী ঐ ২৪ বছর সময়সীমা শেষ হলে তাঁর আত্মা শয়তানের সম্পত্তি হিসেবে বিবেচিত হবে। এই চুক্তির ফলে প্রথমদিকে তিনি অনেক কিছু আপাত অসাধ্যসাধন করলেও সময়ের সাথে সাথে উপলব্ধি করেন, আসলে তিনি কিছুই করতে পারেননি। তখন বারে বারে ভগবানের কাছে ফিরে যেতে চাইলেও আর কোনও উপায় ছিল না। চুক্তিমতো ২৪ বছরের সময়সীমা শেষ হলে শয়তান একরাতে বলপূর্বক তাঁকে হত্যা করে, তাঁর আত্মা হরণ করে। পরদিন সকালে আবিষ্কৃত হয় তাঁর সম্পূর্ণ বিকৃত মরদেহ।
অ্যাঞ্জেলো পেরেরা
অ্যাঞ্জেলো কনিষ্কা পেরেরা (ඇන්ජෙලෝ පෙරේරා; জন্ম: ২৩ ফেব্রুয়ারি, ১৯৯০) মোরাতুয়ায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। সীমিত ওভারের ক্রিকেটে শ্রীলঙ্কার সদস্যরূপে আন্তর্জাতিক ক্রিকেটে অংশ নিচ্ছেন।
ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপ্টস, সাউদার্ন এক্সপ্রেস দলের প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, লেফট-আর্ম অর্থোডক্স বোলিং করে থাকেন অ্যাঞ্জেলো পেরেরা।
শৈশবকাল
কলম্বোর সেন্ট পিটার্স কলেজে পড়াশুনো করেছেন তিনি। বিদ্যালয় দলে শেষদিকে নেতৃত্বের দায়িত্বে থেকেছেন। ২০০৭ থেকে ২০০৯ সাল পর্যন্ত শ্রীলঙ্কা অনূর্ধ্ব-১৯ দলে নিয়মিত খেলতেন।
২০০৭ সালে শ্রীলঙ্কায় সফরকারী বাংলাদেশ অনূর্ধ্ব-১৯ দলের বিপক্ষে অংশগ্রহণের মাধ্যমে ক্রিকেট খেলায় অভিষেক ঘটে। এরপর শ্রীলঙ্কার বিপক্ষে বেশ কয়েকটি খেলায় অংশ নেন তিনি। দুইটি প্রস্তুতিমূলক খেলায় অংশ নেয়ার পর ২০০৭-০৮ মৌসুমে অনুষ্ঠিত অনূর্ধ্ব-১৯ ক্রিকেট বিশ্বকাপে দুই খেলায় অংশ নেন। দুই ইনিংস মিলিয়ে মাত্র ৯ রান তুলেন তিনি। ২০০৭-০৮ মৌসুমের আন্তঃপ্রাদেশিক টুয়েন্টি২০ প্রতিযোগিতায় শ্রীলঙ্কা স্কুলসের প্রতিনিধিত্ব করেন। আরও দুইটি অনূর্ধ্ব-১৯ দলের পক্ষে টেস্টেও চারটি একদিনের খেলায় অংশ নেয়ার পর ২০০৯ সালে ফিরতি সফরে বাংলাদেশ গমন করেন।
২০০৯-১০ মৌসুমে বাদুরেলিয়া স্পোর্টস ক্লাবের বিপক্ষে লিস্ট এ ক্রিকেট খেলায় অভিষেক ঘটে তার। খেলায় তিন উইকেট নিয়ে দলের সহজ বিজয়ে প্রভূতঃ ভূমিকা রাখেন অ্যাঞ্জেলো পেরেরা।
প্রথম-শ্রেণীর ক্রিকেট
শ্রীলঙ্কার অন্যতম প্রতিভাধর ব্যাটসম্যান হিসেবে স্বীকৃতি পেয়েছেন। নন্দেস্ক্রিপ্টস ক্রিকেট ক্লাবের পক্ষে ঘরোয়া সীমিত ওভারের খেলার সুন্দর মৌসুম অতিবাহিত করেন। শক্তিধর মাঝারিসারির ব্যাটসম্যান হিসেবে পরিচিতি পান। স্ট্রোকের ফুলঝুড়িতে ভরপুর ও দুঃসাহসী ভূমিকায় লিস্ট এ ক্রিকেটে পাঁচ বছরের অধিক সময় অতিবাহিত করেছেন। প্রথম-শ্রেণীর ক্রিকেটেও সমধিক সাফল্য পেয়েছেন।
২০০৯-১০ মৌসুমে বাদুরেলিয়া স্পোর্টস ক্লাবের বিপক্ষে প্রথম-শ্রেণীর ক্রিকেটে অভিষেক ঘটে অ্যাঞ্জেলো পেরেরা’র। নন্দেস্ক্রিপ্টস ক্রিকেট ক্লাবের সদস্যরূপে শ্রীলঙ্কা এয়ার ফোর্স স্পোর্টস ক্লাবের বিপক্ষে দূর্দান্ত ২৪৪ রান তুলেন। এরফলে তার দল ইনিংস ও ৩৯ রানে জয় তুলে নেয়। ২০৪ বল মোকাবেলান্তে ৩০টি চার ও ছয়টি ছক্কা হাঁকিয়েছিলেন তিনি। এটিই তার প্রথম-শ্রেণীর খেলায় ব্যক্তিগত সর্বোচ্চ সংগ্রহ। এ পর্যায়ে জিহান মুবারকের সাথে ৪০৫ রানের জুটি গড়েন। ফলশ্রুতিতে, শ্রীলঙ্কার ইতিহাসে প্রথম-শ্রেণীর খেলায় চতুর্থ উইকেটে সর্বোচ্চ রানের জুটির নতুন রেকর্ডের সৃষ্টি হয়।
মার্চ, ২০১৮ সালে সুপার ফোর প্রাদেশিক প্রতিযোগিতায় কলম্বো দলের সদস্যরূপে অন্তর্ভুক্ত হন। পরের মাসে সুপার প্রভিন্সিয়াল ওয়ান ডে টুর্নামেন্টের কলম্বোর সদস্য হন। আগস্ট, ২০১৮ সালে এসএলসি টি২০ লীগে গালে দলের পক্ষে তাকে অন্তর্ভুক্ত করা হয়।
আন্তর্জাতিক ক্রিকেট
ঘরোয়া ক্রিকেটে সুন্দর মৌসুম অতিবাহিত করার পর মার্চ, ২০১৩ সালে নিজ দেশে সফরকারী বাংলাদেশ দলের বিপক্ষে ওডিআই খেলার জন্যে তাকে মনোনীত করা হয়।
২০১৩ সালে বাংলাদেশের বিপক্ষে টি২০আইয়ে অভিষেক হয় তার। একই বছর পাল্লেকেলে আন্তর্জাতিক ক্রিকেট স্টেডিয়ামে সফরকারী দক্ষিণ আফ্রিকার বিপক্ষে ওডিআই অভিষেক ঘটে অ্যাঞ্জেলো পেরেরার। দলে আসা-যাওয়ার পালায় ছিলেন। এরপর ২০১৬ সালে সফরকারী অস্ট্রেলিয়ার বিপক্ষে ওডিআই খেলার জন্যে শ্রীলঙ্কা দলে অন্তর্ভুক্ত করা হয়। সিরিজের চতুর্থ ওডিআই খেলার সুযোগ পান। ডাম্বুলায় অনুষ্ঠিত ঐ খেলায় আঘাতপ্রাপ্ত নুয়ান প্রদীপের স্থলাভিষিক্ত হয়েছিলেন তিনি।
২০১৭ সালের এমার্জিং কাপের দ্বিতীয় আসরে শিরোপা লাভ করে তার দল। বাংলাদেশে অনুষ্ঠিত ঐ প্রতিযোগিতায় শিরোপা বিজয়ে শ্রীলঙ্কা দলকে নেতৃত্ব দিয়েছিলেন তিনি। চূড়ান্ত খেলায় পাকিস্তানকে পরাজিত করে প্রথমবারের মতো এ প্রতিযোগিতার শিরোপা লাভ করে।
সেকেরকোট রেলওয়ে স্টেশন
সেকেরকোট রেলওয়ে স্টেশন হল ত্রিপুরার পশ্চিম ত্রিপুরা জেলার একটি রেলওয়ে স্টেশন । এর কোড হল SKKE । এটি সেকেরকোট গ্রামে সেবা প্রদান করে। স্টেশনটি লুমডিং-সাব্রুম সেকশনে অবস্থিত, যা উত্তর- পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।
অ্যাঞ্জেলো পেরেরা
আন্তর্জাতিক ক্রিকেট
ফেব্রুয়ারি, ২০১৯ সালে দক্ষিণ আফ্রিকা গমনের উদ্দেশ্যে টেস্ট দলে তাকে অন্তর্ভুক্ত করা হয়। তবে, ২০১৮-১৯ মৌসুমের ঐ সিরিজের কোন খেলায় অংশগ্রহণের সুযোগ হয়নি তার।
সেকেরকোট রেলওয়ে স্টেশন
আরো দেখুন
বাংলাদেশের রেলওয়ে স্টেশনের তালিকা
অ্যাঞ্জেলো পেরেরা
ব্যক্তিগত জীবন
৫ মে, ২০১৮ তারিখে ২৮ বছর বয়সে রবিন্দি সামারাসেকেরা নাম্নী এক রমণীর পাণিগ্রহণ করেন। সেন্ট মেরি চার্চে এ বৈবাহিক অনুষ্ঠান সম্পন্ন হয়েছিল।
হ্যাডলি হাওয়ার্থ
হ্যাডলি জন হাওয়ার্থ (Hedley Howarth; জন্ম: ২৫ ডিসেম্বর, ১৯৪৩ - মৃত্যু: ৭ নভেম্বর, ২০০৮) গ্রে লিন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৭৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছিলেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন হ্যাডলি হাওয়ার্থ।
শৈশবকাল
১৯৪৩ সালের বড়দিনে হ্যাডলি হাওয়ার্থের জন্ম। ইয়র্কশায়ার থেকে আগত পিতা অকল্যান্ডে বসতি গড়েন। বলা হয়ে থাকে যে, ইয়র্কশায়ারের বিখ্যাত বামহাতি স্পিনার হেডলি ভেরিটি’র সম্মানার্থে তার নাম রাখা হয়েছে।
অকল্যান্ড গ্রামার স্কুলে অধ্যয়ন করেছিলেন হ্যাডলি হাওয়ার্থ। সেখানে থাকাকালে পেস বোলার হিসেবে খেলতেন। বিদ্যালয়ের ক্রিকেট একাদশ দলকে দুই বছর নেতৃত্ব দিয়েছেন। ঐ দলটিতে পরবর্তীকালে নিউজিল্যান্ডের অধিনায়ক মার্ক বার্জেস এবং টেস্ট খেলোয়াড় টেরি জার্ভিস ও রস মর্গ্যানের অংশগ্রহণ ছিল। বিদ্যালয় ত্যাগ করার পর পিঠের ব্যথায় আক্রান্ত হন। নিউজিল্যান্ডীয় সাবেক অধিনায়ক ও কোচ মার্ভ ওয়ালেসের পরামর্শক্রমে স্পিন বোলিংয়ের দিকে ধাবিত হন।
প্রথম-শ্রেণীর ক্রিকেট
অর্থোডক্স বামহাতি বোলার হিসেবে মার্চ, ১৯৬৩ সালে প্রথম-শ্রেণীর ক্রিকেটে অভিষেক ঘটে তার। এ পর্যায়ে তিনি নিউজিল্যান্ড অনূর্ধ্ব-২৩ দলের সদস্যরূপে নর্দার্ন ডিস্ট্রিক্টসের বিপক্ষে খেলেন। ঐ বছর শেষে প্লাঙ্কেট শীল্ডে প্রথমবারের মতো খেলতে নামেন। ক্রাইস্টচার্চ থেকে ভ্রমণ শেষে অকল্যান্ডের পক্ষে খেলেন। সময়োপযোগী অপরাজিত ১৬ রানের বদৌলতে তার দল ক্যান্টারবারির বিপক্ষে নাটকীয়ভাবে এক উইকেটের জয় পায়।
১৯৬৩-৬৪ মৌসুমে তার বোলিংয়ের কল্যাণে অকল্যান্ড দল প্লাঙ্কেট শীল্ডের শিরোপা পায়। খেলায় তিনি ৫/৩২ পান। তন্মধ্যে, নর্দার্ন ডিস্ট্রিক্টসের খ্যাতনামা ক্রিকেটার বার্ট সাটক্লিফও তার শিকারে পরিণত হয়েছিলেন। ১৯৬২ সালের শেষদিক থেকে মার্চ, ১৯৬৮ সাল পর্যন্ত নিউজিল্যান্ডে সীমিত পর্যায়ের খেলা অনুষ্ঠিত হয়েছিল। এ সময়ে হ্যাডলি হাওয়ার্থ মাত্র ২৬টি প্রথম-শ্রেণীর খেলায় অংশ নিয়েছিলেন। অবশ্য এ সময়ে তিনি পারিবারিক মৎস্য ব্যবসার সাথে জড়িত ছিলেন। অকল্যান্ডের ইডেন পার্ক গ্রাউন্ডে সকাল ১১টায় আসার পূর্বে প্রায়শঃই ছয় ঘণ্টা কাজ করতেন।
১৯৬৮-৬৯ মৌসুমে ১৬.০৫ গড়ে ৩৬ উইকেট লাভ করে টেস্ট দলের দাবীদার করে তোলেন। এ পর্যায়ে অকল্যান্ডের প্লাঙ্কেট শীল্ডের শিরোপা বিজয়ে বিরাট ভূমিকা রাখেন।
১৯৭৯ সাল পর্যন্ত অকল্যান্ডের পক্ষে খেলতে থাকেন। ১৯৭৭-৭৮ মৌসুমে আবারও দলকে প্লাঙ্কেট শীল্ডের শিরোপা লাভে সহায়তা করেন। ১৪৫টি প্রথম-শ্রেণীর খেলায় অংশ নিয়ে ৫৪১ উইকেট লাভ করেন। ঐ সময়ে এ সংগ্রহটি জাতীয় রেকর্ডের স্বীকৃতি পায়। উইকেট লাভে তিনি ২৫.২৭ গড়ে রান দেন। ব্যাট হাতে ১৩.৭৮ গড়ে ১,৬৬৮ রান তুলেন।
সংগৃহীত ৫৪১টি প্রথম-শ্রেণীর উইকেটের ৪৯টিই ছিল কট এন্ড বোল্ড। মৃত্যুকালীন তার সংগৃহীত ৫৪১টি প্রথম-শ্রেণীর উইকেট স্যার রিচার্ড হ্যাডলি’র ১,৪৯০ উইকেটের পিছনে দ্বিতীয় স্থানে অবস্থান করছিল। সমগ্র খেলোয়াড়ী জীবনে অকল্যান্ডের পক্ষে ৩৩২ উইকেট পেয়েছেন। এ সংগ্রহটি দলের সর্বোচ্চ।
আন্তর্জাতিক ক্রিকেট
সমগ্র খেলোয়াড়ী জীবনে ৩০ টেস্ট ও ৯টি একদিনের আন্তর্জাতিকে অংশগ্রহণ করেছিলেন তিনি। ২৪ জুলাই, ১৯৬৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে হ্যাডলি হাওয়ার্থের। ১৯৬৯ থেকে ১৯৭৭ সময়কালে নিউজিল্যান্ডের পক্ষে ৩০ টেস্টে অংশগ্রহণ করার সুযোগ হয় হ্যাডলি হাওয়ার্থের। ৩৬.৯৫ গড়ে ৮৬ উইকেট দখল করেছিলেন তিনি। নিউজিল্যান্ড ক্রিকেটের প্রধান নির্বাহী জাস্টিন ভন নিউজিল্যান্ডের আন্তর্জাতিক ক্রিকেট ইতিহাসকে সমৃদ্ধকরণে হ্যাডলি হাওয়ার্থের ভূয়সী প্রশংসা করেছেন।
ইংল্যান্ড গমন, ১৯৬৯
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ নিজ দেশে ওয়েস্ট ইন্ডিজের বিপক্ষে দ্বাদশ খেলোয়াড়ের ভূমিকায় অবতীর্ণ হন। এরপর ১৯৬৯ সালে দলের সাথে ইংল্যান্ড গমন করেন। বিদেশের মাটিতে নিজস্ব তৃতীয় খেলায় এসেক্সের দ্বিতীয় ইনিংসে ৭/৪৩ পান। মিডলসেক্সের বিপক্ষে ৬/৯৯ বোলিং পরিসংখ্যান দাঁড় করান।
এ সময়ে তিনি নিউজিল্যান্ডের প্রধান স্পিনার হিসেবে নিজেকে প্রতিষ্ঠিত করেন। এ সফরে ১২ খেলায় অংশ নিয়ে ১৯.৭৫ গড়ে ৫৭ উইকেট দখল করেন।
১৯৬৯ সালে ভারত গমন করেন। অক্টোবর, ১৯৬৯ সালে নাগপুরে অনুষ্ঠিত টেস্টে স্বাগতিক ভারতের বিপক্ষে প্রথম ইনিংসে চার উইকেট পান। এরপর দ্বিতীয় ইনিংসে তার পাঁচ-উইকেট লাভের ফলে উপমহাদেশের মাটিতে প্রথম টেস্ট জয়লাভে সক্ষম হয়েছিল। ভারত দল চতুর্থ ইনিংসে মাত্র ২৭৭ রানের জয়ের লক্ষ্যমাত্রায় ধাবিত হয়। কিন্তু, তিনি ৫/৩৪ নিয়ে নিউজিল্যান্ডের জয়ে প্রভূতঃ ভূমিকা রাখেন। তন্মধ্যে, নিজের বলেই দর্শনীয় ক্যাচ নিয়েছিলেন তিনি। এরফলে তার দল ১৬৭ রানে জয় পায়।
তিন সপ্তাহ পর পাকিস্তানের বিপক্ষে অপর পাঁচ-উইকেট পান। করাচীতে স্বাগতিক দলের বিপক্ষে ৫/৮০ পান।
প্রথম নয় টেস্ট ইংল্যান্ড, ভারত ও পাকিস্তানের বিপক্ষে খেলেন। দলগুলোর বিপক্ষে ৪৩৪ ওভার বোলিং করেন যা নিউজিল্যান্ড দলের মোট ওভারের প্রায় ৩০ শতাংশ ছিল। তুলনান্তে ইংরেজ ক্রিকেটার মন্টি পানেসার সাত টেস্টে করেছেন ২৬০ ওভার।
ওয়েস্ট ইন্ডিজ গমন, ১৯৭২
১৯৭৩ সালে দ্বিতীয়বারের মতো ইংল্যান্ড গমন করেন। তবে, তুলনামূলকভাবে কম সফলতার স্বাক্ষর রাখেন। লর্ডস টেস্টে ইংল্যান্ড দলকে পরাজিত করার সূবর্ণ সুযোগ আসে। লর্ডস টেস্টে প্রথম ইনিংসে ২৯৮ রানে এগিয়ে থাকলেও জয়ের সন্ধান পায়নি। ইংল্যান্ড ৪৬৩/৯ তুলে। দ্বিতীয় ইনিংসে ৭০ ওভার বোলিং করে ৪/১৪৪ পান।
১৯৭৪ সালে ক্রাইস্টচার্চে সফরকারী অস্ট্রেলিয়াকে প্রথমবারের মতো পরাজিত করে নিউজিল্যান্ড দল। ঐ দলে তিনি অংশ নিলেও খুব কমই ভূমিকা রাখেন। পরের বছর অস্ট্রেলিয়ার বিপক্ষে নিজস্ব শেষ দুই টেস্ট খেলেন। ক্রাইস্টচার্চে প্রথমটিতে ব্যাট হাতে নিয়ে ৬১ রান তুলেন। এটিই প্রথম-শ্রেণীর ক্রিকেটে তার সর্বোচ্চ সংগ্রহ ছিল। এ পর্যায়ে ডেনিস লিলি, গ্যারি গিলমোর, ম্যাক্স ওয়াকার ও কেরি ও’কিফের ন্যায় বোলারের মুখোমুখি হতে হয়েছিল হ্যাডলি হাওয়ার্থকে।
ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে নিউজিল্যান্ড দলের অন্যতম সদস্য ছিলেন তিনি। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল। এরপর থেকে টেস্ট পর্যায়ে উইকেট লাভের ক্ষেত্রে বেশ রান খরচ করতে থাকেন। ফলশ্রুতিতে, ১৯৭৬ সালের পর জাতীয় দলের বাইরে চলে আসতে হয় তাকে।
খেলার ধরন
ছয় ফুটেরও অধিক উচ্চতার অধিকারী ছিলেন তিনি। বলের উপর চমৎকার নিয়ন্ত্রণ রাখতে পারতেন। একসময় তিনি নিউজিল্যান্ডের শীর্ষস্থানীয় স্লো বোলারের মর্যাদা পেয়েছিলেন। প্রায়শঃই রানের গতিকে নিয়ন্ত্রণে রাখার জন্যে দীর্ঘসময় ধরে বোলিং করে যেতেন। চাপের মধ্যে থেকেও নিজেকে সংযত রাখতেন।
মাত্র দুইবার ইনিংসে পাঁচ-উইকেট পেয়েছেন। ১৯৬৯-৭০ মৌসুমে উভয়ক্ষেত্রেই উপমহাদেশের মাটিকে বেঁছে নিয়েছেন। ব্যাট হাতে নিয়েও সফলতা দেখিয়েছেন। তবে, দলের প্রয়োজনে বেশ বাঁধার প্রাচীর গড়ে তুলতেও তার জুড়ি মেলা ভার ছিল। অস্ট্রেলিয়ার বিপক্ষে ৬১ রানের উল্লেখযোগ্য ইনিংসটি বাদে টেস্টে ১২.১২ গড়ে মাত্র ২৯২ রান তুলতে পেরেছেন।
অংশগ্রহণকৃত ৩০ টেস্টে ৩৬.৯৫ গড়ে ৮৬ উইকেট পান। ওভার প্রতি তিনি মাত্র ২.১৫ গড়ে রান দিয়েছিলেন। তুলনান্তে, হ্যাডলি হাওয়ার্থের আধুনিককালের উত্তরাধিকারী হিসেবে নিউজিল্যান্ডীয় বামহাতি স্পিনার ড্যানিয়েল ভেট্টোরি টেস্টে ওভারে ২.৬৪ গড়ে রান দিয়েছেন।
অবসর
১৯৭৭ সালে টেস্ট ক্রিকেটকে বিদায় জানান তিনি। ক্রিকেট খেলা থেকে অবসর গ্রহণের পর পারিবারিক মৎস্য আড়ৎ কিয়া ওরা ফিশারিজ যা পরবর্তীতে কিয়া ওরা সীফুডস প্রতিষ্ঠানে সময় ব্যয় করেন। তার ব্যবস্থাপনায় ঐ প্রতিষ্ঠানটি এশিয়া ও মার্কিন যুক্তরাষ্ট্রে ব্যবসায়িক প্রসার লাভ করে।
ব্যক্তিগত জীবন
তার কনিষ্ঠ ভ্রাতা জিওফ হাওয়ার্থ নিউজিল্যান্ডের পক্ষে অংশগ্রহণ করেছিলেন। দুই ভাই জাতীয় দলের পক্ষে একত্রে চারবার টেস্ট ক্রিকেট খেলেছেন। কিন্তু অধিকাংশ সময়ই তিনি জিওফ হাওয়ার্থের তুলনায় এগিয়ে ছিলেন। কনিষ্ঠ ভ্রাতার সাথে একত্রে খেলে নিউজিল্যান্ডের টেস্ট ক্রিকেটের ইতিহাসে দ্বিতীয় ঘটনার সৃষ্টি করেন।
ব্যক্তিগত জীবনে বিবাহিত ছিলেন। লুইস রেইন্ডলার নাম্নী এক রমণীর পাণিগ্রহণ করেন। এ দম্পতির দুই কন্যা ছিল। ৭ নভেম্বর, ২০০৮ তারিখে ৬৪ বছর বয়সে অকল্যান্ডে হ্যাডলি হাওয়ার্থের দেহাবসান ঘটে। শুরুতে তার মৃত্যুর কারণ জানা যায়নি। পরে জানা যায় যে, তিনি কিছুদিন যাবৎ ক্যান্সারের সাথে লড়াই করছিলেন।
দোলা সেন
দোলা সেন (জন্মঃ ২৬ মার্চ ১৯৬৭) একজন ভারতীয় রাজনীতিবিদ এবং শ্রমিক সংঘের নেতা। ২০১৪ সালে তিনি ইন্ডিয়া ন্যাশনাল তৃণমূল ট্রেড ইউনিয়ন কংগ্রেসের পশ্চিমবঙ্গ রাজ্যের প্রেসিডেন্ট হন।
প্রারম্ভিক জীবন
তিনি ১৯৬৭ সালের ২৬ শে মার্চ ভারতের কলকাতার রাজারহাটে জন্মগ্রহণ করেন। ১৯৯০ সালে তিনি কলকাতা বিশ্ববিদ্যালয় থেকে গণিতে বিএসসি করেন।
রাজনীতি
দোলা সেন ২০১৪ সালে ভারতের সাধারণ নির্বাচনে আসানসোল থেকে সর্বভারতীয় তৃণমূল কংগ্রেসের হয়ে অংশগ্রহণ করেন। তিনি ২০১৭ সালে পশ্চিমবঙ্গ থেকে রাজ্যসভায় নির্বাচিত হন।
মো. উমর ফারুক
'''মো. উমর ফারুক''' বাংলাদেশের কুড়িগ্রাম জেলার রাজনীতিবিদ ও কুড়িগ্রাম-২ আসনের সাবেক সংসদ সদস্য।
প্রাথমিক জীবন
মো. উমর ফারুক কুড়িগ্রাম জেলায় জন্মগ্রহণ করেন।
রাজনৈতিক জীবন
উমর ফারুক কুড়িগ্রাম সদর উপজেলার হলোখানা ইউনিয়নের সাবেক চেয়ারম্যান। তিনি কুড়িগ্রাম জেলা বিএনপি উপদেষ্টা। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি কুড়িগ্রাম-২ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
বাংলাদেশ গেমস
বাংলাদেশ গেমস হচ্ছে বাংলাদেশের সর্ববৃহৎ ঘরোয়া ক্রীড়া প্রতিযোগিতা যেখানে দেশের সকল জেলা থেকে ক্রীড়াবিদ ও বিভিন্ন ক্রীড়া দল অংশগ্রহণ করে থাকে। এটি ১৯৭৮ সালে প্রথম প্রবর্তিত হয়ে ২০০২ সালে ৭ম আসর পর্যন্ত নিয়মিত অনুষ্ঠিত হয় এবং এরপর দীর্ঘ সময় যাবৎ বন্ধ থেকে সুদীর্ঘ ১১ বছর পর ২০১৩ সালে পুনরায় শুরু হয়। এরপর মুজিব শতবর্ষ উপলক্ষে ৯ম আসর এপ্রিল(১-১০),২০২১ সালে অনুষ্ঠিত হয়।
৯ম বাংলাদেশ গেমস
বাংলাদেশ গেমসের ৮ম আসরটি ২০১৩ সালের ২০ এপ্রিল থেকে ২৮ এপ্রিল পর্যন্ত অনুষ্ঠিত হয়। মোট ৩১টি বিষয়ে ২১টি ভেন্যুতে অনুষ্ঠিত হয় এই প্রতিযোগিতাটি।
তুষভান্ডার ইউনিয়ন
৩নং তুষভান্ডার ইউনিয়ন বাংলাদেশের রংপুর বিভাগের লালমনিরহাট জেলার কালীগঞ্জ উপজেলার অন্তর্গত একটি ইউনিয়ন।
নামকরণ
তুষভান্ডার মৌজা ও গ্রামের নামানুসারে এ ইউনিয়নের নাম রাখা হয় তুষভান্ডার ইউনিয়ন।
গ্রাম ও মৌজা
ইউনিয়নটিতে মোট মৌজার সংখ্যা ৯টি ও গ্রামের সংখ্যা ১১টি - কাশীরাম, বৈরাতী, চর-বৈরাতী, দক্ষিণ ঘনেশ্যাম, উত্তর ঘনেশ্যাম, পাইকানটারী, তুষভান্ডার, মাঝিপাড়া, সুন্দ্রাহবী, তালুক বানীনগর, কাঞ্চনশ্বর।
জমি
মোট জমি - ৩৪৮০ হেক্টর ।
থুব-ব্স্থান-ঙ্গাগ-দ্বাং
জন্ম ও শৈশব
থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তার পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়।
জাতীয় অর্থনীতি বিশ্ববিদ্যালয়
জাতীয় অর্থনীতি বিশ্ববিদ্যালয় (NEU) (Đại học Kinh tế Quốc dân) হ্যানয়, ভিয়েতনামের একটি অত্যন্ত নামকরা বিশ্ববিদ্যালয়ের মধ্যে একটি জাতীয় অর্থনীতি বিশ্ববিদ্যালয়ে রয়েছে স্নাতক সম্মান, স্নাতকোত্তর এবং পিএইচডি পর্যায় রয়েছে অর্থনীতি, ব্যবস্থাপনা ও ব্যবসায় প্রশাসনসহ ৪৫টি অনুষদ। এই বিশ্ববিদ্যালয়ের প্রথম রেক্টর ছিল ভিয়েতনামের প্রধানমন্ত্রী ফং পুহ ডগং ভ্যন। বার্ষিক ভর্তি পরীক্ষার মাধ্যমে সবচেয়ে ভিয়েতনামি ছাত্র ছাত্রী ভর্তি করা হয়। জাতীয় অর্থনীতি বিশ্ববিদ্যালয় স্নাতকদের উচ্চ অবস্থানের মধ্যে ভিয়েতনাম সরকার এবং সফল উদ্যোক্তায় পরিনতি করা হয়েছে। ভিয়েতনামের বর্তমান প্রধানমন্ত্রী নগউএন এক্সআন পুছ এই বিশ্ববিদ্যালয় থেকে স্নাতক ডিগ্রী অর্জন করে ছিল।
জাতীয় অর্থনীতি বিশ্ববিদ্যালয় ভিয়েতনামের প্রধান উদ্দেশ্য হলো অর্থনীতি শিক্ষা প্রদান, অর্থনৈতিক জ্ঞান সম্পর্কে ছাত্রদের উপদেশ, সামষ্টিক অর্থনৈতিক নীতি, গবেষণা পরিচালনা, অর্থনৈতিক পরিচালনসমূহ, বিশেষ করে আন্তর্জাতিক অর্থনৈতিক বিষয়ে সরকারি গবেষণা প্রদান এই বিশ্ববিদ্যালয়ের প্রধান উদ্দেশ্য।
জাতীয় অর্থনীতি বিশ্ববিদ্যালয় প্রায় ৪৫,০০০ ছাত্র ছাত্রী অধ্যয়ন করে। বিশ্ববিদ্যালয়ের রয়েছে ১,২২৮ জন শিক্ষক এবং কর্মীর ভেতর ১১৩ জন অধ্যাপক ও সহযোগী অধ্যাপক, ২৫৫ জন ডাক্তার ও ৩৯১ জন কর্মকর্তা।
ইতিহাস
২৫ জানুয়ারি ১৯৫৬ সালে সরকারি ফরমান নং ৬৭৮/টিটিজি অনুসারে জাতীয় অর্থনীতি বিশ্ববিদ্যালয়ের যাত্রা শুরু করেন, এই বিশ্ববিদ্যালয়ের পূর্ব নাম ছিল জাতীয় অর্থনীতি কলেজ।
লক্ষ্য ও অর্জন
অর্জনসমূহ
জাতীয় অর্থনীতি বিশ্ববিদ্যালয় ভিয়েতনামে অর্থনীতি, ব্যবস্থাপনা ও ব্যবসায় প্রশাসনের কেন্দ্রীয় বিশ্ববিদ্যালয় স্থান অর্জন করেছে। জাতীয় অর্থনীতি বিশ্ববিদ্যালয়টি আঞ্চলিক ও আন্তর্জাতিক পর্যায়ে যোগ্য শিক্ষা, গবেষণা, পরামর্শ ও প্রযুক্তি স্থানান্তর পরিষেবাগুলো সরবরাহ এবং জাতীয় অবদান রাখতে সহায়তা করে আসছে।
লক্ষ্য সমূহ
জাতীয় অর্থনীতি বিশ্ববিদ্যালয় অর্থনীতি, ব্যবস্থাপনা, ব্যবসা প্রশাসন এবং অন্যান্য গুরুত্বপূর্ণ বিভাগের ক্ষেত্রে আঞ্চলিক ও আন্তর্জাতিক মানের একটি মর্যাদাপূর্ণ বহু-শৃঙ্খলা ও গবেষণা-ভিত্তিক বিশ্ববিদ্যালয় হয়ে উঠবে। এই বিশ্ববিদ্যালয়টি পরবর্তী দশকে বিশ্বের শীর্ষ ১,০০০ বিশ্ববিদ্যালয়ে মধ্যে স্থান পাবে।
সাধারণ লক্ষ্যসমূহ
জাতীয় উচ্চশিক্ষা ব্যবস্থার মূল অবস্থান বজায় রাখা প্রচার ও অঙ্গীকার বদ্ধ।
অর্থনীতি, ব্যবস্থাপনা, ব্যবসা প্রশাসন ক্ষেত্রে আঞ্চলিক ও আন্তর্জাতিক মানের পৌঁছানোর জন্য একটি ন্যূনতম বহু-শৃঙ্খলা বিশ্ববিদ্যালয়ে এনইউ বিকাশের জন্য জাতীয় শিল্পায়ন অবদানের মাধ্যমে শহুরেকরণ এবং টেকসই সামাজিক ও অর্থনৈতিক উন্নয়ন করা।
নির্দিষ্ট লক্ষ্য
প্রশিক্ষণ গুণগত মান এবং সহায়তা পরিষেবাদির উন্নতি নিশ্চিত করার জন্য আঞ্চলিক ও আন্তর্জাতিক মান অর্জনে শিক্ষার উন্নতি সাধন করা।
মেধা বিকাশ এবং বৈজ্ঞানিক গবেষণা সম্মানিত অবস্থান ভিয়েতনাম অর্থনৈতিক ও ব্যবসা প্রশাসন পরামর্শ প্রদান করা।
গার্হস্থ্য এবং আন্তর্জাতিক বিশ্ববিদ্যালয়ের গবেষণা প্রতিষ্ঠান এবং প্রতিষ্ঠানের সঙ্গে সহযোগিতা সম্পর্ক উন্নীত করা।
উন্নততর সুযোগ সুবিধা আঞ্চলিক মান এবং উচ্চমানের সহায়তা পরিষেবাদি অর্জনে আধুনিক পরিবেশে আধুনিক বিশ্ববিদ্যালয় হতে পরামর্শ সংগ্রাম করা।
ঈশান
ঈশান (সংস্কৃত ভাষায়: ईशान) শব্দ হিন্দু, বৌদ্ধ ইত্যাদি ধর্মে ঈশ্বর বা কোনো দেবতাকে বোঝায়। ঈশান একটি জনপ্রিয় নাম। এই নামের উল্লেখ শিব পুরাণে আছে, এবং এটি বিষ্ণুর নামও হয়।
হিন্দু ধর্মে
thumbnail|ঈশান বা শিবের মূর্তি ঈশান হিন্দু ভগবান শিবের এক নাম। শিব হিন্দু ত্রিমূর্তি (ব্রহ্মা, বিষ্ণু, শিব)এর অন্যতম। এর মূল "ঈশ", যার অর্থ জগতকে শাসন করা অদৃশ্য শক্তি। ঈশান ও ঈশ্বর একার্থক।
ঈশান শব্দের অর্থ 'অনেক', এবং 'উত্তর-পূর্ব' দিকও হয়। বাস্তু শাস্ত্রের মমতে ঈশান্য  দিকের অর্থ সমৃদ্ধি, ঐশ্বর্য্য ও জ্ঞান। হিন্দু ধর্মে উত্তর দিকে সুখ এবং পূর্ব দিকে জ্ঞান বোঝায়। ঈশান দুই-য়েরই মিলন।
শিবের পাঁচটা রূপ আছে। প্রতিটি রূপে পঞ্চতত্ত্ব-- অগ্নি, জল, বায়ু, পৃথিবী, আকাশ, এক একটিকে বোঝায়। ঈশান — শিবের পঞ্চম রূপ, যা উপর দিকে চেয়ে থাকে এবং পঞ্চতত্ত্বের 'আকাশ' বোঝায়।
বৌদ্ধ ধর্মে
thumbnail|left|ঈশান বা ঈশানাটেন জাপানী বৌদ্ধ বিশ্বাস অনুযায়ী, ১২ জন দেবতা ১২ দিক বোঝায়। সংস্কৃত ভাষাতে 'দেব' শব্দের অর্থ দেবতা বা স্বর্গে থাকা লোক। জাপানী ভাষায় তাদেরকে 'টেন' (天) বলা হয় যা 'দেব'-এর সাথে সমার্থক। ১২ দিকে উত্তর (বিশামন্তেন/বৈশ্রায়ন), দক্ষিণ (এন্মাতেন/যম), পূর্ব (টিয়াশাকুটেন/ইন্দ্র), পশ্চিম (শুইটেন/বরুণ), উত্তর পূর্ব (ঈশানাটেন/ঈশান), উত্তর-পশ্চিম (ফুটেন/বায়ু), দক্ষিণ পূর্ব (কাটেন/অগ্নি), দক্ষিণ পশ্চিম (রাচাৎসুুটেন/রাক্সস), ওপরে (বন্টেন/ব্রহ্মা), তলায় (জিতেন/পৃথিবী), চন্দ্র (ঘাটেন/চন্দ্র) এবং সূর্য (নিটেন/আদিত্য) বোঝায়। 'দেব'গণ হিন্দু বিশ্বাস থেকে নেওয়া, এবং চীনা ও জাপানী রূপে সাজিয়ে নেওয়া। ঈশান তারই অন্যতম। ঈশান উত্তর-পূর্ব দিকের রক্ষক।
ইসলাম ধর্মে
ঈশান বা ঈসান মুসলিমদের মধ্যে এক জনপ্রিয় নাম। এই নাম ছেলেদেরকে দেওয়া হয়। ইসলাম ধর্মে ঈশানের অর্থ হ'ল-- "ঈশ্বরের আশীর্বাদ" বা "যোগ্য"।
আফগানিস্তানের জাতীয় পতাকা
আফগানিস্তানের জাতীয় পতাকা সেখানকার তালিবান সরকার কর্তৃক ২০২১সালের১৫ ই আগস্টে গৃহীত হয়।
বর্তমান পতাকাটিতে সাদা আয়তের ভেতরে কালো হরফে কালিমা তায়্যিবার চারুলিপি রয়েছে।
ঐতিহাসিক পতাকা
আফগানিস্তানে ১৮৮০ সাল হতে ব্যবহার করা বিভিন্ন সময়ের পতাকা নিম্নের ছকে প্রদর্শিত হল।
নওয়ি মুম্বাই (পানবেল-রায়গড়)
থাম্ব|নাভি মুম্বাইয়ের মেট্রো মানচিত্র নওয়ি মুম্বাই (পানবেল-রায়গড়) (Navi Mumbai (Panvel-Raigarh)) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নওয়ি মুম্বাই (পানবেল-রায়গড়) শহরের জনসংখ্যা হল ৮১,৮৮৬ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে নওয়ি মুম্বাই (পানবেল-রায়গড়) এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
স্টিভেন জ্যাক
স্টিভেন ডগলাস জ্যাক (Steven Jack; জন্ম: ৪ আগস্ট, ১৯৭০) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৫ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন স্টিভেন জ্যাক।
প্রথম-শ্রেণীর ক্রিকেট
ডারবানভিত্তিক গ্লেনউড হাই স্কুলে ভর্তি হন। ১৯৮৯-৯০ মৌসুম থেকে ১৯৯৫-৯৬ মৌসুম পর্যন্ত স্টিভেন জ্যাকের প্রথম-শ্রেণীর খেলোয়াড়ী জীবন চলমান ছিল। দ্রুতগতিসম্পন্ন ও আক্রমণধর্মী বোলার হিসেবে প্রভূতঃ সুনাম কুড়িয়েছেন। ১৯৯০-এর দশকে রিচার্ড স্নেলের সাথে অবিস্মরণীয় জুটি গড়েন। এ দুজন মিন মেশিনের বছরগুলোর ন্যায় সম্মান পুণরুদ্ধারের প্রয়াস চালিয়েছেন।
সাত বছর মেয়াদী প্রথম-শ্রেণীর খেলোয়াড়ী জীবনে ২২৩ উইকেট দখল করেন। তন্মধ্যে, ইস্টার্ন প্রভিন্সের বিপক্ষে ব্যক্তিগত সেরা ৮/৫১ বোলিং পরিসংখ্যান দাঁড় করিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন স্টিভেন জ্যাক। ২৬ ডিসেম্বর, ১৯৯৪ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২ জানুয়ারি, ১৯৯৫ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।